Emanuel Mabathoana

Emanuel Gregory Mabathoana edo ’Mabathoana (Mokhokhong, 1904ko abenduaren 29a – 1966ko irailaren 20a) lesothoar elizgizon katolikoa eta hizkuntzalaria izan zen. 1952tik 1961era Leribeko apezpikua izan zen eta 1961etik 1966ra Maseruko artzapezpikua.

 Bizitza 
Emanuel Mabathoana Mokhokhongen jaio zen, Lesothoko Roma herritik gertu. Bere ama Moshoeshoe I.a agintariaren biloba zen. Ikasketak maristen San Jose ikastetxean hasi zituen, 1924an Romako Santa Teresa apaizgaitegian jarraitu zituen, eta han Maria Sortzez Garbiaren Misiolari Oblatuen kongregazioan sartu zen. 1934ko ekainaren 28an apaiztu zen, historiako bigarren apaiz mosotho bihurtuz. 1934tik 1944ra Romako apaizgaitegietan lan egin zuen, eta gero zortzi urtez Pio XII.a ikastetxean bantu hizkuntzak irakatsi zituen. 1950etik 1951ra Afrikako hizkuntzalaritza ikasi zuen Erroman eta Londresen.

1952ko abenduaren 11n Pio XII.a aita santuak Leribeko apezpiku izendatu zuen, eta 1953ko martxoaren 25ean apezpiku-ordenazioa jaso zuen Joseph-Delphis Desrosiers Maseruko apezpikuaren eskutik. 1961eko urtarrilaren 3an Maseruko artzapezpiku bihurtu zen. Vatikanoko II. kontzilioko saio guztietan parte hartu zuen.

1956an Basutolandeko Kontseilu Nazionaleko Ortografia Batzordeko kide izan zen eta sothoeraren ortografia independente bat mantentzeko borrokatu zen arrakastaz.

1966an hil zen Maserutik Pretoriara zihoan hegazkin batean, Hegoaldeko Afrikako apezpiku-konferentziaren bilera batera joatekoa baitzen. Maseruko ikastetxe batek bere izena darama.

 Lan hautatuak 

 Maele a Basotho (1939-1941)
 Les 25 Ans de Seminaire de Roma

 Ondorengotza apostolikoa 

 Erreferentziak 

 Kanpo estekak 

Kategoria:Lesothoko apaizak
Kategoria:Lesothoko katolikoak
Kategoria:Pio XII.ak izendatutako apezpikuak
Kategoria:Artzapezpikuak
Kategoria:Lesothoko zientzialariak
Kategoria:Gizon hizkuntzalariak
Kategoria:Afrikanistak